ผลเลือกตั้งอังกฤษล่าสุด“ทีมเมย์”คว้าเก้าอี้272จาก573ที่นั่ง
ผลเลือกตั้งอังกฤษล่าสุด “ทีมเมย์” คว้าเก้าอี้ 272 ต่อ 237 จากคะแนนเสียงที่นับเสร็จ 573 ต่อ 560 
9 มิ.ย. 2560

ผู้สื่อข่าวรางานว่า รายงานผลล่าสุดของการเลือกตั้งสหราชอาณาจักร เพื่อเลือกสมาชิกสภาผู้แทนราษฎร 650 ที่นั่ง ในวันนี้ (9 มิ.ย.) คะแนนเสียงของพรรครัฐบาลอังกฤษขึ้นนำทิ้งพรรคแรงงานอยู่ที่ 272 ต่อ 237 คะแนน จากคะแนนที่นับเสร็จสิ้น 573 จากทั้งหมด 650
ขณะที่ บีบีซี ประเมินตัวเลขเลือกตั้ง โดยเชื่อพรรครัฐบาลอังกฤษจะชนะ 318 ส่วนพรรคแรงงานได้ไป 267 พรรคสกอตแลนด์ SNP 32 และพรรค LD 11 ที่นั่ง และจากตัวเลขชัยชนะเหล่านี้ทำให้สื่อบีบีซีเชื่อว่า คอร์บีนจะไม่สามารถแข่งจัดตั้งรัฐบาลพรรคแรงงานของตัวเองได้ เพราะถึงแม้จะรวมเสียงพรรค SNP และพรรค LD แต่จะขาดไปอีก 8 เสียง แพ้พรรคคอนเซอร์เวตีฟของ เทเรซา เมย์
อนึ่งที่ผ่านมา เทเรซา เมย์ ให้คำมั่นต่อเสถียรภาพอังกฤษจากทั้งปัญหา BREXIT และการก่อการร้าย แต่การได้เสียงข้างมากครองสภาล่างอังกฤษอาจเป็นสิ่งเกินเอื้อมในเวลานี้ ซึ่งคะแนน 326 ที่นั่งเป็นอย่างน้อยในการที่จะสามารถครองเสียงในที่นั่ง 650 สำเร็จ
โดยในเวลา 04.46 น. ผลคะแนนล่าสุด พรรครัฐบาลอังกฤษยังคงกวาดที่นั่งได้ไป 272 ต่อ 237 ส่วนพรรค SNP ได้ไป 33 พรรค LD 10 เสร็จสิ้นนับไปแล้ว 573 ต่อ 560 อ้างอิงผลจากเดอะการ์เดียน